Viliam Klimáček

Viliam Klimáček (* 14. september 1958, Trenčín) je slovenský dramatik, básnik, prozaik, režisér, scenárista a herec divadla GUnaGU, autor kníh pre deti a mládež.

 Životopis 
Vyštudoval lekársku fakultu Univerzity Komenského v Bratislave a pracoval ako anestéziológ v Bratislave. V roku 1992, po deviatich rokoch praxe, zanechal lekárske povolanie a profesionálne sa začal venovať divadlu. Je spoluzakladateľom, režisérom, scenáristom a hercom bratislavského divadla GUnaGU, ktoré pôsobilo od roku 1985 ako amatérsky súbor a v roku 1992 prešlo na profesionálnu bázu.

 Tvorba 
Knižne debutoval v roku 1988 zbierkou básní Až po uši. Vo svojich dielach využíva avantgardné jazykové prostriedky, postupy poklesnutých žánrov, detský a študentský slang a slovné hry, paroduje tradičné náležitosti knihy (motto, doslov a i.), prevracia tradičné literárne motívy a biblické mýty naruby. Rozvíja v nich motívy detstva, dospievania, lásky, erotiky, života i smrti, domova a sveta, no taktiež sa vracia k spomienkam na vojenčinu, život na internáte či na vysokej škole, pričom demonštruje radostný a hravý vzťah k životu, v obrazoch reality často využíva jej grotesknosť a absurdnosť.

 Dielo 
 Poézia 
1988 – Až po uši
1991 – Zdravotní knížka pro vojáky základní služby
1992 – Karamelky
1995 – Komix

 Próza 
 1991 – Ďalekohladenie, zbierka poviedok
 1997 – Panic v podzemí, absurdno-surrealistický román
 1999 – Váňa Krutov, román
 2002 – Naďa má čas, román
 2002 – Roger Krowiak, spoluautor, kolektívny román
 2004 – English is easy, Csaba is dead, román
 2007 – Námestie kozmonautov, román s prvkami autobiografieViliam Klimáček: Námestie kozmonautov, vydav. Koloman Kertézs Bagala,LCA, 2007, slovensky, ISBN 978-80-8108-004-3
 2007 – Satanove dcéry: mýtus o padlých anjeloch, próza, ktorou sa autor zapojil do medzinárodného projektu spracúvania mýtických motívov novým spôsobom po boku tvorcov, ku ktorým patria napríklad Margareth Atwoodová, Viktor Pelevin či Olga Tokarczuková
 2011 – Horúce leto 1968, román, v ktorom sa autor pokúša o zobrazenie nedávnych dejín očami súčasníka
 2013 – Vodka a chróm, román z alternatívnej histórie (odlišný scenár novembra 1989)
 2018 - Mária Sabina, románová verzia divadelnej hry. Príbeh s prvkami nonsensu a magickéhorealizmu sa odvíja vo VysokýchTatrách.
 2021 – Beat - Kniha útekov, román
 2021 – 3x Viliam Klimáček – nové spoločné vydanie románov Panic v podzemí, Váňa Krutov a Naďa má čas
 2022 – Márnosť, román z alternatívnej histórie, odohráva sa roku 1958 vo svete ovládanom odlišnou verziou socializmu posilnenou distribúciou prvku nihilia, ťaženého na Slovensku
 2025 - Hejtovaňja, zbierka poviedoka humorne ladených parafráz

 Dráma 
1998 – Mária Sabína, výber z divadelných hier (divadelné texty)
2004 – Desať hier
2009 – Mária Antoinetta, libreto k muzikálu
2010 – Komunizmus, divadelná hra
2011 – GYMPEL.TV, scenár k seriálu
2012 – Holokaust, divadelná hra
2015 – Trinásť hier
2022 – 9 hier o slobode

 Diela pre deti a mládež 
1996 – Noha k nohe, kniha nápadito myšlienkovo i graficky stvárnených rozprávok; víťazstvo princípu tvorivej hravosti

 Ostatné diela
2000 – Remix GUnaGU, kniha o divadle (získala Výročnú cenu Asociácie organizácií spisovateľov Slovenska)
2005 – GUnaGU (príbeh jedného divadla)
2014 – GUnaGU...GUnaGU? GUnaGU! – reflexie o divadle a dobe
2018 – Divná doba (výber z publicistiky 2009 – 2017)

Ocenenia
6x cena nadácie Alfréda Radoka,
dvakrát vyhral súťaž DRÁMA za najlepšiu slovenskú hru.

Referencia

 Externé odkazy 
 Článok o dramatickej tvorbe V. Klimáčka

Kategória:Osobnosti z Trenčína
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí básnici
Kategória:Slovenskí dramatici
Kategória:Slovenskí anestéziológovia
Kategória:Držitelia štátnej ceny Jozefa Miloslava Hurbana
Kategória:Absolventi Lekárskej fakulty Univerzity Komenského v Bratislave